Võrgu arendamine mõjutab Telia mobiilsideteenuseid Tartumaal
Telia teostab 9. novembri öösel võrguarendustöid, mille tõttu esineb häireid mobiilsideteenuste töös Tartumaal.
Töid teostatakse 9. novembri öösel vahemikus kell 02:00 – 07:00 ning nende käigus on mõjutatud peamised mobiilsideteenused nagu mobiilikõned/sõnumid ja mobiilne andmeside.
Piirkondadest on mõjutatud Külitse, Reola, Nõo, Ülenurme, Kambja, Kurepalu, Roiu ja Tõrvandi.
Tööde eesmärk on tagada Telia klientidele veelgi paremad ja töökindlamad teenused.
Telia tuletab meelde, et mobiilside häirete korral saab hädaabinumbrile 112 helistada teiste operaatori võrke kasutades. Selleks tuleb helistamise eel eemaldada mobiiltelefonist SIM-kaart või teha mobiiltelefonile taaskäivitus ja PIN koodi sisestamise asemel helistada hädaabinumbrile.
Töid teostatakse öösel, et kliente võimalikult vähe häirida. Telia tänab mõistva suhtumise eest ja palub vabandust võimalike ebamugavuste pärast.